**2.pielikums**

13.10.2023. uzaicinājumam

piedāvājuma iesniegšanai

**TEHNISKĀ SPECIFIKĀCIJA**

1. **Pasūtītājs**

**SIA „Kuldīgas komunālie pakalpojumi”**, reģ. Nr. 56103000221, juridiskā adrese: Pilsētas laukums 2, Kuldīgas, Kuldīgas novads, LV- 3301.

1. **Veicamie darbi**

Skursteņu un apkures ierīču remonts un atjaunošana jāveic saskaņā ar Apkures ierīces, iekārtas, dūmvadu un dabīgās ventilācijas kanālu tehniskā stāvokļa pārbaudes aktu un Cenu aptaujas nosacījumiem.

Skursteņu un apkures ierīču remonts un atjaunošana veicama šādās adresēs:

1. **Skolotāju māja, Snēpeles pagasts, Kuldīgas novads,** kadastra apzīmējums 62900060287005
2. **Briljanti, Kabiles pagasts, Kuldīgas novads,** kadastra apzīmējums 62580070322001
3. **Atpūtas, Kabiles pagasts, Kuldīgas novads,** kadastra apzīmējums 62580070330001
4. **Mežmalas, Laidu pagasts, Kuldīgas novads,** kadastra apzīmējums 62640040191001

1. **Darba apjomi**

3.1. Atbilstoši Apkures ierīces, iekārtas, dūmvadu un dabīgās ventilācijas kanālu tehniskā stāvokļa pārbaudes aktam;

3.2. Būvgružu savākšana.

1. **Darba uzdevums**
   1. Līdz piedāvājuma iesniegšanai Pretendentam jāveic Darbu apjomu sastādīšana, izvērtējot pasākumus, kas veicami, lai kvalitatīvi varētu izpildīt Darbus. Attiecīgi savas izmaksas būvdarbu veicējam jānosaka, balstoties uz drošu pamatojumu. Neskaidrību gadījumā zvanīt projektu vadītājai Gitai Ivanovskai, tālrunis Nr.: 26372309
   2. Izbūves darbos drīkst izmantot tikai tādus materiālus, kas ir sertificēti izmantošanai Eiropas Savienībā un kuri atbilst ēkas funkcijai, nodrošinot kalpošanu bez defektiem garantijas laikā, kas nav mazāks par 36 mēnešiem. Materiālu uzglabāšana ir Pretendenta uzdevums un pienākums.
   3. Izbūves darbu gaitā iegūtajiem būvgružiem ir jāizmanto atbilstošu būvgružu likvidācija. Būvniecības procesā radītie atkritumi jāsavāc un jāutilizē atsevišķi no sadzīves atkritumiem. Pēc būvgružu izvešanas Pretendents iesniedz Pasūtītājam dokumentu par attiecīgo būvgružu pieņemšanu utilizācijai atkritumu šķirošanas laukumā. *(Pretendentam jāapraksta/jānorāda finanšu piedāvājumā).*
   4. Pretendents ir atbildīgs par iesniegto piedāvājumu, ja arī piedāvājumā radušās kļūdas, nepareizi saprotot vai interpretējot Cenu aptaujā noteiktās prasības. Visi apjomi un risinājumi, kuri doti Projektā, Pretendentam ir jāpārbauda, un pēc piedāvājuma iesniegšanas vai pēc līguma noslēgšanas Pretendents nevar atsaukties uz nepilnīgu vai nesaprotamu tehnisko specifikāciju.
   5. Izbūves darbus ir jāorganizē un jāveic tādā veidā un laika posmā, lai netraucētu citiem mājas iemītniekiem. Atsevišķus remonta darbus, saistītus ar lieliem putekļiem un lielu troksni, būvdarbu veicējs iepriekš saskaņo ar Pasūtītāju. Darba veikšanā jāievēro vispārējie normatīvie akti par troksni noteiktās diennakts stundās un atkritumu apsaimniekošanu.
   6. Veicot izbūves darbus jānodrošina, lai netiktu bojātas ēkas citas telpas. Šīs prasības neizpildes rezultātā tiek bojātas ēkas telpas, būvdarbu veicējam par saviem līdzekļiem ir jāveic šīs (šo) telpas (telpu) kosmētiskais remonts.
   7. Būvdarbu veicējs nes materiālo atbildību par savas vainas dēļ nodarītajiem bojājumiem remontdarbu zonā esošajām signalizācijas sistēmām, datortīkliem un citiem ēkas inženiertīkliem.
   8. Pretendents norāda atbildīgo, kuram pastāvīgi jānodrošina drošība, kārtība un tīrība objektā. Pēc pirmā aizrādījuma nekavējoties ir jālikvidē trūkumi, kā arī nepieļauj nepiederošu personu iekļūšanu objektā.

**5. Nosacījumi par speciālistiem**

* 1. Pretendents Darbu izpildei nodrošina personālu ar iepriekšēju darba pieredzi šādos darbos.
  2. Veicot Darbus, Pretendents nodrošina Darba aizsardzības likuma un citu Latvijas Republikā spēkā esošo darba aizsardzību reglamentējošo normatīvo aktu prasību izpildi.
  3. Pretendentam ir jāizpilda Darbi un jāveic savi pienākumi ar vislielāko rūpību un efektivitāti, jāaizsargā Pasūtītāja likumīgās intereses darījumos ar trešajām personām, kā arī jāievēro konfidencialitāte attiecībā uz saņemto informāciju, kas nav vispārpieejama.
  4. Pretendents pilnībā atbild par jebkuru risku, kāds var rasties, neizpildot Darbus Pretendenta vainas dēļ. Pretendentam jāatlīdzina Pasūtītājam nodarītie zaudējumi, ja Pretendenta vainas dēļ Darbi netiek vispār izpildīti vai tiek izpildīti nepienācīgi, vai netiek izpildīti līgumā paredzētajā laikā.
  5. Pasūtītājs apņemas izsniegt Pretendenta visu darba veikšanai nepieciešamo informāciju un dokumentāciju, kā arī pieņemt Pretendenta darbus, parakstot nodošanas - pieņemšanas aktu.
  6. Pretendents garantijas termiņa laikā garantē būvdarbu kvalitāti, atbilstību līgumā noteiktajiem tehniskajiem parametriem un būvdarbu drošu ekspluatāciju, uzņemas atbildību par būvdarbu nepilnībām un apņemas Pasūtītājam pieņemamā termiņā uz sava rēķina novērst bojājumus vai trūkumus, kas garantijas laikā radušies būvdarbiem.
  7. Gadījumā, ja Izpildītāja vainas dēļ, veicot Līgumā noteikto Darbu, tiek bojāta trešo personu un/vai Pasūtītāja manta vai nodarīts kaitējums trešo personu un/vai Pasūtītāja pārstāvju dzīvībai vai veselībai, tad jebkādus radītos zaudējumus un kompensācijas, sedz Izpildītājs uz sava rēķina, kā arī Izpildītājs uzņemas visu atbildību par nodarījumu un tā radītajām un iespējamajām sekām.

1. **Darbu daudzumos ir jāņem vērā**
   1. Izstrādājot piedāvājumu, Pretendentam rūpīgi jāsastāda darbu apjomi un jāiekļauj izmaksas visiem nepieciešamajiem materiāliem, stiprinājumu elementiem, mehānismiem, darba rīkiem u.t.t., kas nav minēti, bet kas ir nepieciešami kvalitatīvai, atbilstoši tehnoloģijas, būvmateriālu ražotāju un būvnormatīvu prasībām darbu daudzumu sarakstā uzskaitīto darbu veikšanai.
   2. Veicamo darbu sarakstā norādīto Darbu izpilde, izstrādājumu uzstādīšana un iekārtu montāža ietver pilnu darba ciklu līdz attiecīgā dzīvokļa pilnīgai ekspluatācijai, ietverot visus materiālus un izstrādājumus, kas tehnoloģiski nepieciešami attiecīgās būves elementam, vai iekārtas drošai ekspluatācijai atbilstoši būvnormatīvu un ekspluatācijas noteikumu prasībām un ietverot visus nepieciešamos būvdarbus konkrētā darba izpildei. Būvdarbu veicējam ir pašam jānodrošina apstākļi, lai būvdarbi tiktu veikti atbilstoši tehnoloģijām, kuras norāda pielietoto būvmateriālu ražotāji.